CELEX: 62019TN0619
Language: lv
Date: 2019-09-17 00:00:00
Title: Lieta T-619/19: Prasība, kas celta 2019. gada 17. septembrī – KF/SatCen

25.11.2019   
            
            
               LV
            
            
               Eiropas Savienības Oficiālais Vēstnesis
            
            
               C 399/73
            
         
      Prasība, kas celta 2019. gada 17. septembrī – KF/SatCen
      (Lieta T-619/19)
      (2019/C 399/91)
      Tiesvedības valoda – angļu
      
         Lietas dalībnieki
      
      
         Prasītāja: KF (pārstāvji: A. Kunst, advokāts, un N. Macaulay, Barrister)
      
         Atbildētājs: Eiropas Savienības Satelītcentrs
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Eiropas Savienības Satelītcentra (SatCen) direktora 2019. gada 3. jūlija lēmumu, kas prasītājai tika paziņots 2019. gada 8. jūlijā, atsākt administratīvo izmeklēšanu saistībā ar viņas uzvedību un atzīt, ka SatCen nav izpildījis Vispārējās tiesas 2018. gada 25. oktobra spriedumu lietā KF/Eiropas Savienības Satelītcentrs (lieta T-286/15, EU:T:2018:718), pārkāpjot LESD 266. pantu;
               
            
                  —
               
               
                  atcelt SatCen direktora lēmumu, ar ko ir noraidīta prasītājas administratīvā sūdzība, kuru viņa par 2019. gada 3. jūlija lēmumu SatCen direktoram bija iesniegusi 2019. gada 2. augustā, un kas viņai tika paziņots 2019. gada 9. augustā;
               
            
                  —
               
               
                  piespriest SatCen samaksāt prasītājai atlīdzību pilnā apmērā, kas izriet no minētā sprieduma lietā T-286/15 saistībā ar nodarīto mantisko kaitējumu;
               
            
                  —
               
               
                  piespriest SatCen atlīdzināt prasītājai mantisko un nemantisko kaitējumu, kas tai esot nodarīts saistībā ar lēmumu atsākt administratīvo izmeklēšanu un kas ex aequo et bono provizoriski novērtēts 30 000 EUR apmērā;
               
            
                  —
               
               
                  piespriest SatCen samaksāt procentus par nepamatoti novēlotu atlīdzības samaksu saistībā ar nemantisko kaitējumu 10 000 EUR apmērā, kā tas ir noteikts minētajā spriedumā lietā T-286/15;
               
            
                  —
               
               
                  atzīt, ka SatCen Civildienesta noteikumu 28. pants un X pielikums un Apelāciju padomes noteikumi nav piemērojami saskaņā ar LESD 277. pantu;
               
            
                  —
               
               
                  piespriest SatCen atlīdzināt prasītājas tiesāšanās izdevumus kopā ar procentiem 8 % apmērā.
               
            
         Pamati un galvenie argumenti
      
      Prasības pamatojumam prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka ir pārkāptas pilnvaras īstenot tiesvedību Eiropas Savienības Tiesā.
               
            
                  2.
               
               
                  Ar otro pamatu tiek apgalvots, ka ir pārkāpts LESD 266. pants un tiesības uz labu pārvaldību un rūpības pienākums.